钦定古今图书集成/明伦汇编/氏族典/第152卷 > 袁式
## 钦定古今图书集成/明伦汇编/氏族典/第152卷 > 袁式

按《魏书袁式传》：“式字季祖，陈郡阳夏人，汉司徒滂之
后。父渊，司马昌明侍中。式在南，历武陵王遵谘议参
军，与司马文思等归姚兴。太常二年，归国，为上客，赐
爵阳夏子。性长者，虽羁旅飘泊，而清贫守度，不失士
节，时人甚敬重之，皆呼曰‘袁谘议。延和二年，卫大将
军乐安王范为雍州刺史，诏式为从事郎中，辞而获’”
免。式沉静乐道，周览书传，作《字释》未就。以天安二年
卒。赠豫州刺史，谥肃侯。